# name
Co-disseny d’un espai d’aprenentatge a l’escola Lluís Millet

# metadata.dc.description[].value
Postgrau Disseny d’Espais d’Aprenentatge, Facultat d’Educació. Curs: 2021-2022, Tutor: Guillermo Bautista

# metadata.dc.description.abstract[].value
[cat] A continuació s’exposa el Treball Final de Postgrau, un document en què es mostra el prototip de la renovació d’un espai educatiu com a cloenda d’un procés de reflexió, ideació, treball en equip i anàlisi del propi espai, de les seves possibilitats i necessitats. Tot això s’ha pogut realitzar gràcies a la investigació, les lectures i les dinàmiques i activitats establertes en relació amb el Postgrau de Disseny d’Espais d’Aprenentatge. ‘’Vivim en una societat en constant canvi, en un món que ja no és el mateix que fa unes poques dècades; sembla obvi que no podem continuar demanant a l'escola que faci el mateix que feia. Hem de donar una resposta actualitzada a la pregunta com eduquem? Ens hem de plantejar quin és l'objectiu de l'educació; què li demanem a l'escola; quin sistema educatiu necessita el segle XXI’’ (Generalitat de Catalunya Departament d’Educació, 2022). El canvi que s’ha vist en l’educació durant els últims anys és notori. Estem deixant enrere un sistema que ja no dona resposta a les necessitats de l’alumnat. En l’actualitat som més conscients de la repercussió que té la concepció de l’espai en el procés d’ensenyament-aprenentatge. I és que no és un factor que hem de deixar a la sort, sinó que tot l’equip docent ha de reflexionar sobre quin és el millor ambient per al nostre alumnat, pel seu benestar i per la seva implicació i participació en les propostes d’aprenentatge. Des d’aquest punt de vista, és imprescindible que l’espai educatiu sigui familiar i agradable per a l’infant, fent referència al terme d’hogarització, així com que busqui una estètica acurada. Aquest fet, però, no és quelcom nou, sinó que ja fa molts anys, pedagogs com Montessori, Rousseau o Pestalozzi van impulsar un canvi de paradigma amb l’anomenada Escola Nova, que va néixer a finals del segle XIX. El procés que es porta a terme per a l’elaboració del prototip és un procés de co-disseny entre totes les persones que habiten aquest espai.

# metadata.dc.rights[].value
cc by-nc-nd (c) Albalat Fernández, Michelle, 2022

# metadata.dc.source[].value
Postgrau - Disseny d’Espais d’Aprenentatge

# metadata.dc.title[].value
Co-disseny d’un espai d’aprenentatge a l’escola Lluís Millet